Candidatura medicului Cătălin Cîrstoiu la Primăria Capitalei, anunțată la Palatul Parlamentului
- Bianca Ion
- 19 martie 2024, 17:34
Cătălin Cîrstoiu este alegerea comună a PSD-PNL pentru Primăria Capitalei, iar Gabriela Firea va fi pe listă la europarlamentare, în timp ce va coordona alături de Sebastian Burduja campania electorală pe Capitală.
Cătălin Cîrstoiu, alegerea comună a PSD-PNL pentru Primăria Capitalei
Premierul Marcel Ciolacu, președintele PSD, Nicolae Ciucă, președintele PNL, împreună cu Cătălin Cîrstoiu, candidatul comun al Coaliției PSD-PNL la alegerile pentru Primăria Capitalei, alături de președintele PSD București, Gabriela Firea, și președintele PNL București, Sebastian Burduja, vor ține o conferință de presă miercuri, ora 12.00, la Palatul Parlamentului, Sala "Nicolae Bălcescu", conform anunțului PSD.
Medicul Cătălin Cîrstoiu s-a întâlnit marți la Palatul Victoria cu liderii coaliției pentru a discuta despre candidatura sa la Primăria Capitalei. Acesta nu va fi membru în niciunul dintre cele două partide, fiind susținut ca independent în cursa electorală.
Gabriela Firea va fi pe listă la europarlamentare
Paul Stănescu, secretarul general al PSD, a anunțat marți că Gabriela Firea va fi inclusă pe lista comună a PSD-PNL pentru alegerile europarlamentare și va coordona, împreună cu Sebastian Burduja, campania electorală în București.
"Doamna Firea va fi pe lista la europarlamentare. Vor fi coordonatorii de campanie pe Bucureşti, din partea PSD doamna Gabriela Firea, din partea PSD, domnul Burduja", a mai spus secretarul general al PSD.
Ce șanse ar fi avut Gabriela Firea la Primăria Capitalei
Pe 17 martie, Marcel Ciolacu a susținut că Gabriela Firea ar putea fi un nume pentru alegerile locale din 9 iunie, doar în cazul în care PSD ar propune separat de PNL un candidat:
"Mă bucur de abordarea pe care a avut-o Gabriela Firea. Gabriela Firea nu m-a atacat și nu m-a jignit niciodată. Nu cred că a luptat suficient pentru candidatura mea. Are dreptate. E cea mai bună candidată a PSD pentru funcția de primar general.
Tot atunci, prim-ministrul a precizat că dacă se va ajunge la un candidat comun de pe listă vor fi excluși Sebastian Burduja și Gabriela Firea.
După Cătălin Cîrstoiu, urmează și candidaţii pentru Sectoarele 1, 2 şi 5
"Nu am stabilit, discutăm, ce pot să vă spun e că vom avea candidaţi comuni şi liste comune la consiliul local şi Consiliul general".